## Odluka o broju područnih obrtničkih komora i njihovom teritorijalnom obuhvatu

### NN 2/1995 (10.1.1995.), Odluka o broju područnih obrtničkih komora i njihovom teritorijalnom obuhvatu

# HRVATSKA OBRTNIČKA KOMORA

Na temelju članka 91. Zakona o obrtu ("Narodne novine"
br. 77/93) i članka 25. stavak 1. točka 1. i 5. Statuta Hrvatske
obrtničke komore ("Narodne novine" br. 56/94), Skupština
Hrvatske obrtničke komore na 2. sjednici održanoj 21. prosinca 1994.
donosi

## Odluku

### o broju područnih obrtničkih komora i njihovom teritorijalnom obuhvatu

Članak 1.

Ovom Odlukom utvrđuje se broj, teritorijalni obuhvat, naziv i sjedište
Područnih obrtničkih komora, koje čine sastavni dio
unutarnjeg ustroja Hrvatske obrtničke komore.

Članak 2.

Udruženja obrtnika udružuju se u Područnu obrtničku komoru
koja se u skladu s člankom 53. Statuta HOK-a organizira kao obrtnička
komora jedne ili više županija.

Članak 3.

Od 14 područnih obrtničkih komora koje su taj status stekle
s 1. srpnjem 1994. g. temeljem Zakona o obrtu, u postupku usklađenja
sa Zakonom i Statutom HOK-a, osniva se 19 županijskih područnih
komora sa slijedećim nazivima i teritorijalnim obuhvatom:

Područna obrtnička komora zagreb do 1. 7. 1994. Savez
udruženja obrtnika zagrebačke regije transformira se i postaje:

1. HRVATSKA OBRTNIČKA KOMORA - OBRTNIČKA KOMORA ZAGREB
s teritorijalnim obuhvatom područja grada Zagreba, i područja
županije Zagrebačke.

Sjedište Komore je u Zagrebu.

2. HRVATSKA OBRTNIČKA KOMORA - OBRTNIČKA KOMORA KRAPINSKO-ZAGORSKE
ŽUPANIJE s teritorijalnim obuhvatom područja Krapinsko-Zagorske
županije.

Sjedište Komore je u Krapini.

PODRUČNA OBRTNIČKA KOMORA SPLIT do 1. 7. 1994. g. SAVEZ
UDRUŽENJA OBRTNIKA REGIJE SPLIT transformira se i postaje:

3. HRVATSKA OBRTNIČKA KOMORA - OBRTNIČKA KOMORA SPLITSKO-DALMATINSKE
ŽUPANIJE s teritorijalnim obuhvatom područja Županije Splitsko-Dalmatinske.

Sjedište Komore je u Splitu.

i

4. HRVATSKA OBRTNIČKA KOMORA - OBRTNIČKA KOMORA DUBROVAČKO-NERETVANSKE
ŽUPANIJE s teritorijalnim obuhvatom područja Dubrovačko-Neretvanske
Županije.

Sjedište Komore je u Dubrovniku.

PODRUČNA OBRTNIČKA KOMORA BJELOVAR do 1. 7. 1994. SAVEZ
UDRUŽENJA OBRTNIKA REGIJE BJELOVAR transformira se i postaje:

5. HRVATSKA OBRTNIČKA KOMORA - OBRTNIČKA KOMORA BJELOVAR
sa teritorijalnim obuhvatom područja Bjelovarsko-Bilogorske Županije
i Koprivničko-Križevačke županije

Sjedište Komore je u Bjelovaru.

6. HRVATSKA OBRTNIČKA KOMORA - OBRTNIČKA KOMORA VIROVITIČKO-PODRAVSKE
ŽUPANIJE s terilorijalnim obuhvatom područja Virovitičko-Podravske
županije.

Sjedišle Komore je u Virovitici.

Formira se kao područna komora izdvajanjem iz teritorijalnog
obuhvata Područne obrtničke komore Bjelovar i Područne
obrtničke komore Osijek.

PODRUČNA KOMORA OSIJEK do 1. 7.1994. g. SAVEZ UDRUŽENJA OBRTNIKA
REGIJE OSIJEK transformira se i postaje:

7. HRVATSKA OBRTNIČKA KOMORA - OBRTNIČKA KOMORA OSIJEČKO-BARANJSKE
ŽUPANIJE s teritorijalnim obuhvatom područja Županije Osiječko-Baranjske.

Sjedište Komore je u Osijeku.

8. HRVATSKA OBRTNIČKA KOMORA - OBRTNIČKA KOMORA POŽEŠKO-SLAVONSKE
ŽUPANIJE s teritorijalnim obuhvatom područja Požeško-Slavonske Županije.

Sjedište Komore je u Požegi.

9. HRVATSKA OBRTNIČKA KOMORA - OBRTNIČKA KOMORA BRODSKO-POSAVSKE
ŽUPANIJE s teritorijalnim obuhvatom područja Brodsko-Posavske Županije.

Sjedište Komore je u Slavonskom Brodu.

10. HRVATSKA OBRTNIČKA KOMORA - OBRTNIČKA KOMORA VUKOVARSKO-SRIJEMSKE
ŽUPANIJE s teritorijalnim obuhvatom područja Vukovarsko-Srijemske
Županije.

Privremeno sjedište Komore je u Vinkovcima.

PODRUČNA OBRTNIČKA KOMORA SISAK - do 1. 7. 1994. g. SAVEZ
UDRUŽENJA OBRTNIKA REGIJE SISAK transormira se i postaje:

11. HRVATSKA OBRTNIČKA KOMORA - OBRTNIČKA KOMORA SISAČKO-MOSLAVAČKE
ŽUPANIJE s teritorijalnim obuhvatom područja županije Sisačko-Moslavačke

Sjedište Komore je u Sisku.

PODRUČNA OBRTNIČKA KOMORA KARLOVAC do 1. 7. 1994. g. SAVEZ
UDRUŽENJA OBRTNIKA KARLOVAČKE REGIJE transformira se i postaje:

12. HRVATSKA OBRTNIČKA KOMORA - OBRTNIČKA KOMORA KARLOVAČKE
ŽUPANIJE

s teritorijalnim obuhvatom područja županije Karlovačke,
Sjedište Komore je u Karlovcu.

PODRUČNA OBRTNIČKA KOMORA VARAŽDIN do 1. 7.1994. g. SAVEZ
UDRUŽENJA OBRTNIKA ŽUPANIJE VARAŽDIN transformira se i postaje:

13. HRVATSKA OBRTNIČKA KOMORA - OBRTNIČKA KOMORA VARAŽDINSKE
ŽUPANIJE s teritorijalnim obuhvatom područja županije Varaždinske.

Sjedište Komore je u Varaždinu.

PODRUČNA OBRTNIČKA KOMORA RIJEKA do 1. 7. 1994 g SAVEZ
UDRUŽENJA OBRTNIKA RIJEČKE REGIJE transformira se i postaje

14. HRVATSKA OBRTNIČKA KOMORA - OBRTNIČKA KOMORA RIJEKA

s teritorijalnim obuhvatom područja Primorsko-Goranske županije.

Sjedište Komore je u Rijeci.

PODRUČNA KOMORA ISTRE do 1. 7. 1994. g. SAVEZ UDRUŽENJA OBRTNlKA
REGIJE ISTRA transformira se i postaje:

15. HRVATSKA OBRTNIČKA KOMORA - OBRTNIČKA KOMORA ISTARSKE
ŽUPANIJE s teritorijalnim obuhvatom područja Županije Istarske.

Sjedšte Komore je u Puli.

PODRUČNA OBRTNIČKA KOMORA ZADAR do 1. 7. 1994. g. SAVEZ
UDRUŽENJA OBRTNIKA SJEVERNE DALMACIJE transformira se i postaje:

16. HRVATSKA OBRTNIČKA KOMORA - OBRTNIČKA KOMORA ZADARSKO-KNINSKE
ŽUPANIJE s teritorijalnim obuhvatom područja Županije Zadarsko-Kninske.

Sjedište Komore je u Zadru.

PODRUČNA OBRTNIČKA KOMORA ŠlBENIK do 1. 7. 1994. SAVEZ
UDRUŽENJA OBRTNIKA REGIJE ŠIBENlK transfomira se i postaje:

17. HRVATSKA OBRTNIČKA KOMORA - OBRTNIČKA KOMORA ŠIBENSKE
ŽUPANIJE

s teritorijalnim obuhvatom područja županije Šibenske.

Sjedište Komore je u Šibeniku.

PODRUČNA OBRTNIČKA KOMORA ČAKOVEC - do 1. 7. 1994.
g. SAVEZ UDRUŽENJA OBRTNIKA ŽUPANIJE MEÐIMURSKE transformira se i postaje:

18. HRVATSKA OBRTNIČKA KOMORA - OBRTNIČKA KOMORA MEÐIMURSKE
ŽUPANIJE

s teritorijalnim obuhvatom područja Međimurske Županije.

Sjedište Komore je u Čakovcu.

PODRUČNA OBRTNIČKA KOMORA GOSPIĆ do 1. 7. 1994.
SAVEZ UDRUŽENJA OBRTNIKA REGIJE GOSPIĆ transformira se i postaje:

19. HRVATSKA OBRTNIČKA KOMORA - OBRTNIČKA KOMORA LIČKO-SENJSKE
ŽUPANIJE s teritorijalnim obuhvatom područja Ličko-Senjske
županije.

Sjedište Komore je u Gospiću.

Članak 4.

Pomoć kod uvođenja u rad novoformiranih županijskih obrtničkih
komora, koje su se izdvojile kao samostalne područne komore, do
njihovog osposobljavanja za izvršavanje zadaće koje imaju po unutarnjem
ustroju Hrvatske obrtničke komore, pružat će županijske obrtničke
komore u čijem su se teritorijalnom obuhvatu nalazili do izdvajanja.

Do obnove rada Obrtničke komore Ličko-Senjske Županije
svu potrebnu pomoć obrtnicima i udruženjima obrtnika pružit će
Područna obrtnička komora Rijeka.

Članak 5.

Područne obrtničke komore čiji teritorijalni obuhvat,
organizacija, pravila i akti nisu u skladu s ovom Odlukom, dužni su u roku
od 30 dana uskladiti ih, te Statut područne komore dostaviti Hrvatskoj
obrtničkoj komori na potvrđivanje.

Članak 6.

Ova Odluka stupa na snagu danom donošenja, a objavljuje se u "Narodnim
novinama".

Broj: 9-7-4-1994.

Zagreb, 21. prosinca 1994.

Predsjednik

**Josip Šajnović,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 2/1995-20
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)